alexandrainst/scandi-wiki huggingface dataset:
Reneilwe Letsholonyane

Reneilwe Letsholonyane () er ein sørafrikansk fotballspelar som har spela for Kaizer Chiefs i den sørafrikanske fotballigaen, og for landslaget til Sør-Afrika. Han spelte i lågare divisjonar i Sør-Afrika før han gjekk til Jomo Cosmos i den sørafrikanske toppdivisjonen i 2006. Etter to sesongar der gjekk han til Kaizer Chiefs. Han skåra det første landslagsmålet sitt i ein vennskapskamp mot Guatemala 31. mai 2010.

Sørafrikanske fotballspelarar
Peter Petersen

Peter Petersen () var ein norsk bergmann og stortingsmann.

Petersen var fødd i Trondheim, der faren var snikkarmeister. Sjølv vart han student frå katedralskulen i byen i 1784. Deretter var han lektor ved ingeniørkorpset i København, samstundes som han studerte mineralogi. 1784-97 studerte han bergvitskap i Sverige, særleg i Falun og Stockholm, med stipend. Han vart i 1797 utnemnd til bergmeister og overtok straks etter styringa over jarnverka i Larvik grevskap. 1805-15 var han styrar av Fritzø jarnverk. Perioden 1817-24 budde Petersen i København.

På Stortinget 1827 og på overordentleg storting 1828 representerte Petersen Jarlsberg og Larviks amt. Han var i 1827 mellom anna medlem av komiteen om berg- og skogvesen, og komiteen om Larvik grevskap. I 1828 var han medlem av reglementskomiteen og av komiteen om bidrag til kabinettkassa.

Etter han kom heim til Noreg i 1824 budde Petersen vekselvis i Larvik og på gardar han eigde i Lardal. Han døydde ugift i Sandefjord i 1850.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1827-1829
Stortingsrepresentantar for Vestfold
Norske bergmenn
Folk frå Trondheim
Matthew Booth

Matthew Paul Booth () er ein sørafrikansk fotballspelar som har spela i forsvar for Mamelodi Sundowns i den sørafrikanske fotballigaen, og for landslaget til Sør-Afrika. Frå 2002 til 2009 spelte han som utanlandsproff i Russland. Han debuterte for A-landslaget til Sør-Afrika 20. februar 1999 i ein kamp mot Botswana. Han var òg med på Sør-Afrika sitt lag under sommar-OL i 2000. Han vart teken ut til Sør-Afrika sin tropp til fotball-VM i 2002, men måtte melda forfall grunna ein skade.

Sørafrikanske fotballspelarar
Wimbledon-spelarar
Rostov-spelarar
Krylja Sovetov-spelarar
Kurfyrste

Kurfyrste (tysk Kurfürst, av mellomhøgtysk kur, 'val' og fürste 'fyrste', latin princeps elector imperii eller elector) var ein tittel for dei fyrstane i det tysk-romerske riket som utgjorde kurfyrstekollegiet og sidan 1200-talet var dei einaste som hadde stemmerett ved valet (mellomhøgtysk: kure) av romersk konge. Den som blei vald til romersk konge blei tradisjonelt seinare krona til tysk-romersk keisar, fram til 1500-talet av paven i Roma.

Ingen kvinner vart valt til kurfyrste, men ektemaken til kurfyrstane fekk tittelen kurfyrstinne.

Samansetjinga av kurfyrstekollegiet 

Frå seinmellomalderen til 1600-talet bestod kurfyrstekollegiet av sju riksfyrstar, tre geistlege og fire verdslege

 erkebiskopen av Mainz
 erkebiskopen av Köln
 erkebiskopen av Trier
 pfalzgreven ved Rhinen (Kurpfalz)
 hertugen av Sachsen
 markgreven av Brandenburg
 kongen av Bøhmen

I det 17. hundreåret blei kollegiet utvida med
 hertugen av Bayern
 hertugen av Braunschweig-Lüneburg (det seinare kongeriket Hannover)

Riksdeputasjonshovudbeslutninga frå 1803 oppheva dei geistlege kurrettane for Köln og Trier i tillegg til kurretten for pfalzgreven ved Rhinen, og overdrog Mainz-kurretten til det nye fyrstedømet Regensburg-Aschaffenburg. Fire nye riksfyrstar mottok kurrett, men kunne ikkje lenger utøve den etter at det gamle riket tok slutt i 1806. Desse var:
 erkebiskopen av Salzburg
 hertugen av Württemberg
 markgreven av Baden
 landgreven av Hessen-Kassel

Kjelder 
 Denne artikkelen bygger på «Kurfyrste» frå ,  den 9. juni 2010.  

 
Tysk historie
Adelstitlar
Honoratus Bonnevie

Honoratus Bonnevie () var ein norsk embetsmann og stortingsmann. Han var far til Jacob Aall Bonnevie.

Bonnevie var fødd i Landvik, far hans var sorenskrivar. Sjølv vart han student i 1814 og cand. jur. i 1820. Han hadde i åra etter ei rekke stillingar og ombod, mellom anna som sekretær i lovkomiteen 1820-39, notarius ved det juridiske fakultetet og universitetssekretær. Frå 1829 var han ekspedisjonssjef i undervisningsdepartementet. I 1840 vart han borgarmeister i Trondheim.

Bonnevie representerte Trondheim og Levanger på Stortinget i 1845 og i 1848. Begge gongane var han medlem av Lagtinget. I 1845 var han elles medlem av kyrkjekomite nr 2 og av riksretten mot Jørgen Herman Vogt. I 1848 var han formann i bankkomiteen. Han døydde under stortingsopphaldet i Kristiania i 1848.

Kjelder

Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar for Trondheim og Levanger
Stortingsrepresentantar 1845-1847
Stortingsrepresentantar 1848-1850
Norske juristar
Folk frå Grimstad
Carl Theodor Dahl

Carl Theodor Dahl () var ein norsk jurist, auditør og stortingsmann. Han var son av Carl Dahl og far til Carl Adolf Dahl.

Dahl var fødd i Tønsberg. Han vart student frå Kristiania katedralskule i 1821 og cand. jur. i 1826. Han var så tre år advokatfullmektig og ei tid prokurator i Smaalenene. Frå 1831 og heilt til han døydde var han auditør ved 1. akershusiske brigade.

I 1845 representerte Dahl Fredrikshald på Stortinget. Der var han medlem av militærkomiteen. Elles var han lite aktiv politisk, men var medlem av bystyret i Fredrikshald i 1860-61.

Han døydde i Fredrikshald i 1862.

Kjelder 
 
 

Norske juristar
Stortingsrepresentantar 1845-1847
Stortingsrepresentantar for Fredrikshald
Folk frå Tønsberg
Folk frå Halden
Max Wolf

Max Wolf, fullt namn Maximilian Franz Joseph Cornelius Wolf, () var ein tysk astronom, og ein pioner innan astrofotografi.

Bakgrunn
Wolf blei fødd i Heidelberg i Tyskland. I 1888 fekk han ei doktorgrad ved Universitetet i Heidelberg, der han også blei tilsett i 1890.

Karriere
Max Wolf arbeidde ved observatoriet Landessternwarte Heidelberg-Königstuhl, og oppdaga frå 1891 meir enn 200 asteroidar. Den første, 323 Brucia, blei oppkalla etter Catherine Wolfe Bruce, som hadde donert $10 000 til bygginga av teleskopet. Han var ein føregangsmann innan bruk av astrofotografiske teknikkar for å automatisere oppdaginga av asteroidar, i motsetnad til eldre, visuelle metodar. Med langtidseksponerte fotografi framstår asteroidar som korte strekar, fordi dei flytter seg relativt til fiksstjernene. Som eit resultat av dei nye teknikkane auka mengda av nyoppdaga asteroidar raskt. 

Blant dei mange oppdagingane hans var 588 Achilles, som var den første trojanske asteroiden i 1906, og to andre trojanarar: 659 Nestor og 884 Priamus. I 1918 oppdaga han også 887 Alinda, som no blir rekna som ein Amor-asteroide som kryssar bana til jorda. Like etter den siste oppdaginga hans, den 6. februar 1932, blei rekorden hans på 248 oppdagingar slått av eleven hans, Karl Wilhelm Reinmuth, den 24. juli 1933.

Han var også oppdagar eller med-oppdagar av nokre kometar, mellom anna 14P/Wolf og 43P/Wolf-Harrington, og fire supernovaer: SN 1895A (også kalla VW Vir), 1909A (også kalla SS UMa), 1920A, og 1926A (den siste saman med Reinmuth).

Han oppdaga også Wolf 359, ein raud dverg som er ei av dei næraste stjernene til vårt eige solsystem. Wolf-Rayet-stjernetypen blei derimot ikkje oppdaga av Max Wolf, men av den franske astronomen Charles Wolf.

I 1910 foreslo Wolf for optikkselskapet Carl Zeiss å lage eit nytt instrument, no kjent som eit planetarium. Den første verdskrigen braut ut før dette kunne utviklast ferdig, men Zeiss vende tilbake til prosjektet etter at krigen var slutt, og det første vellykka planetariet blei fullført i 1923.

Max Wolf døydde i Heidelberg 3. oktober 1932.

Prisar og utmerkingar 
 Wolf fekk Royal Astronomical Societys gullmedalje i 1914.
 Han fekk Bruce-medaljen i 1930.
 Krateret Wolf på Månen, og asteroiden 827 Wolfiana, er oppkalla etter han.

Note 
Minor Planet Center krediterer oppdagingane hans som «M. F. Wolf», medan «M. Wolf» gjeld dei nyare oppdagingane til den tsjekkiske astronomen Marek Wolf.

Kjelder 
 Denne artikkelen bygger på «Max Wolf» frå , den 9. juni 2010.

Bakgrunnsstoff

Tyske astronomar
Asteroideoppdagarar
Kometoppdagarar
Supernovaoppdagarar
Folk frå Heidelberg
Elevar ved Heidelberg universitet
Royal Astronomical Society sin gullmedalje
Medlemmar av Det russiske vitskapsakademiet
Medlemmar av Det sovjetiske vitskapsakademiet
John Elieson

John Collett Postumus Elieson () var ein norsk prokurator, embetsmann og stortingsmann. Han var son av Peter Elieson.

Elieson var fødd i Rygge i Østfold. Han vart student i 1828 og cand. jur. i 1832. Deretter var han tilsett i finansdepartementet frå 1834, og fungerte 1836-39 som sorenskrivar i Øvre Telemarks østfjellske distrikt. Frå 1839 til 1859 var han underrettsprokurator i Drammen. I denne perioden var han ordførar i byen i fleire år.

Elieson var stortingsrepresentant for Drammen 1845, 1848, 1854, 1857, 1858, 1859-60. I 1845 var han mellom anna sekretær i Odelstinget og i lovkomiteen. Både i 1848 og 1854 var han sekretær i Stortinget. I 1854 var han også formann i justiskomite nr 1. Han var president i Odelstinget 1857 og 1859-60, visepresident i 1858. Formann i protokollkomiteen i 1859-60.

I 1859 vart Elieson utnemnd til sorenskrivar i Toten. Dette embetet hadde han til døydde på Toten i 1876.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914
 

Stortingsrepresentantar 1845-1847
Stortingsrepresentantar 1848-1850
Stortingsrepresentantar 1854-1856
Stortingsrepresentantar 1857-1858
Stortingsrepresentantar 1859-1861
Stortingsrepresentantar for Drammen
Norske sorenskrivarar
Folk frå Rygge
Redningsaksjonen ved Hamningberg

Redningsaksjonen ved Hamningberg i Aust-Finnmark vart utført av rednningsskøyta «Colin Archer» 20. og 21. mai 1894. Dette var første året den nye redningsskøyta var i drift. Under Lofotfiske var ho stasjonert i Henningsvær og Stamsund. Laurdag 19. mai kom ho til Vardø.

Natt til 20. mai vart det nordaust storm. I Hamningberg låg det 17 fiskeoppkjøpsfartøy i tillegg til mange fiskarar. Hamna er svært utsett for vér ifrå nordaust. Mange av fiskebåtane vart sett på land, men etter kvart vart storm og sjø så ille at det arbeidet stogga opp. På mange av fartøya var det folk ombord. Då det var fare for at dei skulle forlise vart det sendt telegram om hjelp til amtmannen i Vardø.  På fartøya som låg i Vardø var det berre  skøyteførar Nicolai Anthonisen på RS «Colin Archer» og kaptein Isaksen på dampskipet «Heimdal» som fann det tilrådeleg å legge ut. Dampskipet måtte snu. «Colin Archer» kom til Hamningberg etter tre timar seglas i tjukt snøver og storm.  Kring dei oppankra fartøya braut sjøen på 10 – 12 famner.

«Colin Archer» klarte under manøvrering mellom oppkjøpsfartøya å få med seg 22 menneske, 21 mann og ei kvinne. Dei returnerte då til Vardø med dei redda. Under tilbaketuren vart redningsskøyta begreven i ein brotsjø. Godt sjømannskap frå bestmann Nils Olsen redda truleg «Colin Archer» frå forlis. Då dei kom til Vardø med dei redda hadde det kome ny bøn om hjelp frå Hamningberg. Enno var det fleire som måtte ha hjelp ombord i fartøya. «Colin Archer» vende attende til Hamningberg. Vinden hadde spakna noko, men havet var svært opprørt. Denne gongen redda dei 14 menneske. Den 21. mai om formiddagen kom dei attende til Vardø etter om lag 18 timars innsats. Fortøyingane heldt på dei fleste av fartøya i Hamningberg. Men dei vart svært ramponerte. 85 fiskebåtar vart knuste mot stranda.

Denne redningsaksjonen fekk svært mykje å seie for det nystifta Redningsselskapet. «Colin Archer» og dei andre redningsskøytene fekk stor tiltru mellom sjømenn og fiskarar. Kaptein Anthonisen vart heidra. Mellom anna fekk han Kongens fortenestmedalje i sølv av 1.grad. Dei to andre som var mannskap ombord i RS «Colin Archer», bestmann Nils Olsen og matros Hartvig Pedersen fekk Kongens fortenestmedalje i sølv av 2.grad. Av Redningsselskapet fekk føraren 50 kroner i gratiale. Mannskapet fekk 25 kroner kvar.

Kjelder
 Knut von Trepka og Toril Grande: Colin Archer, Redningsskøyte nr. 1 Mortensen Forlag 1993

Redningsselskapet
Historie i Båtsfjord
1894 i Noreg
Bernard Parker

Bernard Melvin Parker () er ein sørafrikansk fotballspelar som spelar for Kaizer Chiefs i den sørafrikanske fotballigaen, og for landslaget til Sør-Afrika. Han spelte ti kampar for Twente då dei vart seriemeistrar i Nederland i 2009/10-sesongen. For landslaget har han har mellom anna skåra mål i ein vennskamp heime mot Noreg, 28. mars 2009.

Sørafrikanske fotballspelarar
Twente-spelarar
Panserraikos-spelarar
Siyabonga Nomvethe

Siyabonga Eugene Nomvethe () er ein sørafrikansk fotballspelar som spelar for Moroka Swallows i den sørafrikanske fotballigaen, og for landslaget til Sør-Afrika.

Sørafrikanske fotballspelarar
Udinese-spelarar
Salernitana-spelarar
Empoli-spelarar
Djurgården-spelarar
AaB-spelarar
Surprise Moriri

Surprise Mohlomolleng Moriri () er ein sørafrikansk fotballspelar som spelar for Mamelodi Sundowns i den sørafrikanske fotballigaen, og for landslaget til Sør-Afrika. Han vart kåra til årets spelar i den sørafrikanske ligaen i 2006. Moriri debuterte for A-landslaget 8. oktober 2003 i ein vennskapskamp mot Lesotho.

Sørafrikanske fotballspelarar
Bongani Khumalo

Bongani Sandile Khumalo () er ein swazilandsk-sørafrikansk fotballspelar som hausten 2011 spelar for Reading FC i den nest høgste divisjonen i England, Football League Championship, på lån frå Tottenham Hotspur i Premier Leagua, og for landslaget til Sør-Afrika. Han vart fødd i Swaziland, men flytta til Pretoria i Sør-Afrika med familien som toåring. Han vart seriemeister med Supersport United i 2008 og 2009. I 2009 vart han kåra til årets unge spelar i den sørafrikanske ligaen. Khumalo debuterte for Sør-Afrika sitt A-landslag i mars 2008 i ein vennskapskamp mot Zimbabwe.

	
Sørafrikanske fotballspelarar
Eswatiniske fotballspelarar
Tottenham-spelarar
Preston-spelarar
Reading-spelarar
Siyabonga Sangweni

Doctor Siyabonga Sangweni () er ein sørafrikansk fotballspelar som spelar for Golden Arrows i den sørafrikanske fotballigaen, og for landslaget til Sør-Afrika.

Sørafrikanske fotballspelarar
Shu-Aib Walters

Shu-Aib Walters () er ein sørafrikansk fotballspelar som har spela for Maritzburg United i den sørafrikanske fotballigaen på lån frå Bloemfontein Celtic. Han vart teken ut i Sør-Afrika sin tropp til fotball-VM i 2010, men hadde då endå ikkje spelt nokon landskampar.

Sørafrikanske fotballspelarar
Folk frå Cape Town
Thanduyise Khuboni

Thanduyise Khuboni () er ein sørafrikansk fotballspelar som spelar for Golden Arrows i den sørafrikanske fotballigaen. Han har òg spelt landskampar for Sør-Afrika.

Sørafrikanske fotballspelarar
Carlos Alberto Parreira

Carlos Alberto Parreira () er ein brasiliansk fotballtrenar. Han er éin av to trenarar som har teke del som trenar i fem fotball-VM: For Kuwait i 1982, Dei sameinte arabiske emirata i 1990, Brasil i 1994 og 2006 og Saudi-Arabia i 1998. I 1994 vann han fotball-VM med Brasil.

Brasilianske fotballtrenarar
Francisco Javier Rodríguez

Francisco Javier Rodríguez Pinedo () er ein mexicansk fotballspelar som har spela i forsvar for PSV i nederlandsk Eredivisie, og for det mexicanske landslaget. Han vart seriemeister i Mexico med Guadalajara i apertura-sesongen i 2006.

Meksikanske fotballspelarar
PSV-spelarar
Stuttgart-spelarar
Spelarar i Fotball-VM 2006
Spelarar i Fotball-VM 2010
Spelarar i Fotball-VM 2014
Oscar Pérez

Oscar Pérez Rojas () er ein mexicansk fotballkeeper. Han har over 50 landskampar for Mexico. Han vart teken ut til fotball-VM i 2010, sjølv om han sommaren 2010 ikkje hadde nokon klubb. Han spelte i 17 år, frå 1991 til 2008, for den mexicanske klubben Cruz Azul.

Meksikanske fotballspelarar
Rafael Márquez

Rafael Márquez Álvarez () er ein mexicansk fotballspelar. Han har spela for Barcelona i spansk Primera Division og Mexico sitt landslag. Márquez har vunne den franske serien med Monaco i 2000 og den spanske serien med Barcelona fire gonger, i 2005, 2006, 2009 og 2010. Han har òg vunne den europeiske Meisterligaen med Barcelona i 2006 og 2009. Han vart kåra til beste forsvarsspelar i den franske ligaen i 2000, då han spelte for Monaco. Han var med på å vinna CONCACAF Gold Cup med Mexico i 2003.

Meksikanske fotballspelarar
Monaco-spelarar
Barcelona-spelarar
Spelarar i Fotball-VM 2002
Spelarar i Fotball-VM 2006
Spelarar i Fotball-VM 2010
Spelarar i Fotball-VM 2014
Ricardo Osorio

Ricardo Osorio Mendoza () er ein mexicansk fotballspelar som har spela for Monterrey i den mexicanske fotballigaen, og for Mexico sitt landslag. Han vart seriemeister i Tyskland med Stuttgart i 2007. Han debuterte for Mexico sitt A-landslag 13. juli 2003 i ein kamp mot Brasil under CONCACAF Gold Cup, ei turnering Mexico vann.

Meksikanske fotballspelarar
Stuttgart-spelarar
Spelarar i Fotball-VM 2006
Spelarar i Fotball-VM 2010
Guillermo Franco

Guillermo Luis Franco Farquarson () er ein argentinsk-mexicansk fotballspelar. Han vart fødd og voks opp i Argentina, men flytta til Mexico som profesjonell fotballspelar i 2002. I 2004 tok han mexicansk statsborgarskap, og han spelar no for Mexico sitt landslag. Han vart toppskårar i den mexicanske fotballigaen i apertura-sesongen i 2004, då han spelte for Monterrey, og vart seriemeister med Monterrey i clausura-sesongen i 2003. Han var med på å vinna CONCACAF Gold Cup med Mexico i 2009.

Meksikanske fotballspelarar
Argentinske fotballspelarar
Villarreal-spelarar
West Ham-spelarar
Jarle Roheim Håkonsen

Jarle Roheim Håkonsen () i Skien. Foreldra hans er Roald Håkonsen (1930–2010) og Gunhild Håkonsen (1941–), fødd Roheim. Jarle Roheim Håkonsen er journalist i NRK, og nyheitsanker i Dagsrevyen. Frå 2006 til 2009 var han NRK-korrespondent i Brussel, med ansvar for å dekkje EU, NATO og store delar av Vest-Europa.

Han byrja i NRK i 1996. Han har tidlegare vore programleiar i Standpunkt og reporter i politisk avdeling.

NRK-journalistar
NRK-korrespondentar
Folk frå Skien
Raudåte

Raudåte er ein art av hoppekreps. Han er eit dyreplankton og har ein sentral posisjon i økosystemet i heile Nord-Atlanteren der han er ei svært viktig matkjelde for mellom anna fiskeyngel, lodde og sild.

I enkelte område utgjer raudåte 90 % av biomassen. Ein har anslått at bestanden til mellom 100 og 150 millionar tonn (våtvekt) i Dei nordiske hava utanom Barentshavet, men slike bestandsanslag er vanskelege og blir dermed forholdsvis usikre.

Raudåte blir ca. 5 mm lang. Han lever på store havdjup i vinterhalvåret, men kjem opp i dei øvste 50 meterane om sommaren. Den raude fargen, og dermed også namnet, kjem frå karoten i kosten.

Bakgrunnsstoff
 - regjeringen.no - 2.4.3 Raudåte i Norges økonomiske sone, NOU 2005: 10 Lov om forvaltning av viltlevende marine ressurser
 forskning.no - Stor omsorg for lite dyr , 31. juli 2005
 På vei til noe stort - aftenposten.no

Krepsdyr
Éric Abidal

Éric Bilal Abidal () er ein fransk fotballspelar. Han har spela i forsvar for Barcelona i spansk Primera Division, og for det franske landslaget. Han har vorte seriemeister i Frankrike tre gonger med Lyon (2005, 2006 og 2007) og tre gonger i Spania med Barcelona (2009, 2010 og 2011). Han var òg med på å vinna den europeiske Meisterligaen med Barcelona i 2009. Han debuterte for Frankrike sitt A-landslag 18. august 2004. Han spelte alle kampane utanom éin under fotball-VM i 2006, då Frankrike tok sølvmedalje. Fram til sommaren 2010 har han aldri skåra eit mål i ein profesjonell seriekamp eller A-landskamp. Familiebakgrunnen hans er frå Martinique.

Franske fotballspelarar
Monaco-spelarar
Lille-spelarar
Lyon-spelarar
Barcelona-spelarar
Anthony Réveillère

Anthony Réveillère () er ein fransk fotballspelar. Han har spela i forsvar for Lyon i fransk Ligue 1. Han har òg landskampar for Frankrike. Han har vorte seriemeister i Frankrike fem gonger med Lyon (2004, 2005, 2006, 2007 og 2008). Han debuterte for Frankrike sitt A-landslag 11. oktober 2003 i ein kamp mot Israel.

Franske fotballspelarar
Rennes-spelarar
Valencia-spelarar
Lyon-spelarar
Spelarar i Fotball-VM 2010
Spelarar i Fotball-EM 2012
Marc Planus

Marc Planus () er ein fransk fotballspelar som har spelt i forsvar for Lyon i fransk Ligue 1 og for Frankrike sitt landslag. Han har spelt heile karrieren sin for klubben i heimbyen Bordeaux, og vart seriemeister i Frankrike med dei i 2009. Han debuterte for Frankrike sitt A-landslag 30. mai 2010 i ein kamp mot Tunisia.

Franske fotballspelarar
Bordeaux-spelarar
Franck Ribéry

Franck Bilal Ribéry () er ein fransk fotballspelar som spelar for ACF Fiorentina.

Han har spela for Bayern München i tysk Bundesliga, og for det franske landslaget. Han vart tysk seriemeister med Bayern München i 2008 og 2010. Han har vorte kåra til årets unge spelar i Frankrike i 2006, årets franske spelar i 2007 og 2008 og årets spelar i Tyskland i 2008. Han debuterte for Frankrike sitt A-landslag 27. mai 2006 i ein kamp mot Mexico. Han spelte i alle sju kampane under fotball-VM i 2006, då Frankrike tok sølvmedalje.

Kjelder

Franske fotballspelarar
Boulogne-spelarar
Brest-spelarar
Metz-spelarar
Galatasaray-spelarar
Marseille-spelarar
Bayern München-spelarar
Spelarar i Fotball-VM 2006
Spelarar i Fotball-EM 2008
Spelarar i Fotball-VM 2010
Spelarar i Fotball-EM 2012
Djibril Cissé

Djibril Cissé () er ein fransk fotballspelar som har spela for Lazio i italiensk Serie A, og for det franske landslaget. Foreldra hans immigrerte til Frankrike frå Elfenbeinskysten. Cissé vart seriemeister i Hellas med Panathinaikós i 2010 og vann den europeiske Meisterligaen med Liverpool i 2005. Han vart toppskårar i fransk Ligue 1 i 2002 og 2004, då han spelte for Auxerre, og toppskårar i den greske ligaen i 2010. I 2002 vart han kåra til årets unge spelar i Frankrike. Han debuterte for det franske A-landslaget 18. mai 2002 i ein kamp mot Belgia.

Franske fotballspelarar
Auxerre-spelarar
Liverpool-spelarar
Marseille-spelarar
Sunderland-spelarar
Panathinaikos-spelarar
Lazio-spelarar
Sidney Govou

Sidney Govou () er ein fransk fotballspelar som i 2011/12-sesongen spela for Evian i fransk Ligue 1, og for det franske landslaget. Han har spelt heile den profesjonelle karrieren sin for Lyon, og vart fransk seriemeister med dei sju år på rad, frå 2002 til 2008. I 2001 vart han kåra til årets unge spelar i Frankrike. Han var med i troppen då Frankrike tok sølvmedalje under fotball-VM i 2006. Familiebakgrunnen hans er frå Benin.

Franske fotballspelarar
Lyon-spelarar
Panathinaikos-spelarar
Evian-spelarar
Jérémy Toulalan

Jérémy Toulalan () er ein fransk fotballspelar som har spela for Málaga i spansk Primera Division, og for det franske landslaget. Han har vorte fransk ligameister to gonger med Lyon (2007 og 2008) og vart kåra til årets unge spelar i Frankrike i 2005, då han spelte for Nantes. Han debuterte for Frankrike sitt A-landslag i 2006 i ein EM-kvalifiseringskamp mot Færøyane.

Franske fotballspelarar
Nantes-spelarar
Lyon-spelarar
Málaga-spelarar
Steve Mandanda

Steve Mandanda () er ein kongolesisk-fransk fotballspelar som har spela som keeper for Marseille i fransk Ligue 1, og for det franske landslaget. Han vart fransk seriemeister i 2010 med Marseille. I 2008 vart han kåra til årets keeper i Ligue 1, ei bragd som han gjentok i 2011, 2015 og 2016. Han debuterte for A-landslaget 27. mai 2008 i ein vennskapskamp mot Ecuador, som Frankrike vann 2-0. Han var med i Frankrike sin tropp til fotball-EM i 2008 som ubrukt reserve. På starten av VM-kvalifiseringa til fotball-VM i 2010 var han førsteval som landslagskeeper, men sommaren 2009 vart han erstatta av Hugo Lloris, og under fotball-VM i 2010 var han andreval på keeperplassen. I 2012 var han òg med i EM-troppen som ubrukt reservekeeper.

Franske fotballspelarar
Kongolesiske fotballspelarar
Le Havre-spelarar
Marseille-spelarar
Spelarar i Fotball-EM 2008
Spelarar i Fotball-VM 2010
Spelarar i Fotball-EM 2012
Spelarar i Fotball-EM 2016
Spelarar i Fotball-VM 2018
Sébastien Squillaci

Sébastien Squillaci () er ein fransk fotballspelar som har spela for Arsenal i engelsk Premier League, og for det franske landslaget. Han har vorte seriemeister i Frankrike to gonger med Lyon, i 2007 og 2008. Han debuterte for Frankrike sitt A-landslag i 2004 i ein vennskapskamp mot Bosnia-Hercegovina.

Franske fotballspelarar
Monaco-spelarar
Ajaccio-spelarar
Lyon-spelarar
Sevilla-spelarar
Arsenal-spelarar